10 หุ้นการเงิน Q3 สุดเฟี้ยว!
“ข่าวหุ้นธุรกิจ” รวบรวมข้อมูลงบการเงินของบริษัทกลุ่มธุรกิจการเงิน จากทั้งหมด 57 บริษัทที่ประกาศงบการเงินช่วงไตรมาส 3 ปี 2558 นี้ออกมาให้นักลงทุนดูกันว่าบริษัทไหนมีกำไรสุทธิเยอะเกิน 50% เมื่อเทียบกับช่วงเดียวกันของปีก่อน พบว่า มีบริษัทอยู่ 10 บริษัทที่เข้าเกณฑ์ในการคัดเลือก
29 พ.ย. 2558

“ข่าวหุ้นธุรกิจ” รวบรวมข้อมูลงบการเงินของบริษัทกลุ่มธุรกิจการเงิน จากทั้งหมด 57 บริษัทที่ประกาศงบการเงินช่วงไตรมาส 3 ปี 2558  นี้ออกมาให้นักลงทุนดูกันว่าบริษัทไหนมีกำไรสุทธิเยอะเกิน 50% เมื่อเทียบกับช่วงเดียวกันของปีก่อน
พบว่า มีบริษัทอยู่ 10 บริษัทที่เข้าเกณฑ์ในการคัดเลือก อาทิ GL, FNS, CHARAN, TIC, S11, CIMBT, SAWAD, SMG, MTLS และ TK ตามลำดับ เพื่อตอบสนองความต้องการของนักลงทุน เนื่องจากบริษัทเหล่านี้สามารถสร้างผลงานการดำเนินงานที่น่าพอใจพร้อมกับบริษัทมีสภาพคล่องต่อการลงทุน
 
บริษัทหนึ่ง บริษัท กรุ๊ปลีส จำกัด (มหาชน) หรือ GL รายงานผลการดำเนินงานไตรมาส 3 สิ้นสุดวันที่ 30 กันยายน 2558 บริษัทมีกำไรสุทธิขยับขึ้นมาอยู่ที่ 150.27 ล้านบาท หรือ 0.1243 บาทต่อหุ้น เพิ่มขึ้น 3,131.61% จากงวดเดียวกันของปีก่อน 4.65 ล้านบาท หรือ 0.0044 บาทต่อหุ้นเหตุมาจากรายได้อื่นเพิ่มขึ้น ซึ่งส่วนใหญ่เพิ่มขึ้นเกิดจากรายได้จากการบริหารงานซึ่งได้รับจากบริษัทย่อยในประเทศ จากการบริหารจัดการหนี้ซึ่งได้ตัดจำหน่ายหนี้สูญไปแล้ว ดอกเบี้ยรับจากบริษัทย่อย และกำไรจากอัตราแลกเปลี่ยน
บริษัทสอง บริษัท ฟินันซ่า จำกัด (มหาชน) หรือ FNS รายงานผลการดำเนินงานไตรมาส 3 สิ้นสุดวันที่ 30 กันยายน 2558 บริษัทมีกำไรสุทธิขยับขึ้นมาอยู่ที่ 55.27 ล้านบาท หรือ 0.22 บาทต่อหุ้น เพิ่มขึ้น 2,809% จากงวดเดียวกันของปีก่อน 1.90 ล้านบาท หรือ 0.01 บาทต่อหุ้นเป็นผลจากรายได้จากธุรกิจการลงทุนที่ปรึกษาและการจัดการเพิ่มขึ้น รายได้จากธุรกิจหลักทรัพย์เพิ่มขึ้น รายได้จากธุรกิจให้เช้าคลังสินค้าและโรงงานที่บริษัทได้เข้าไปลงทุนเพิ่มขึ้น กำไรจากการขายบริษัทย่อยที่ประกอบธุรกิจหลักทรัพย์จัดการกองทุนเพิ่มขึ้น และกำไรจากการขายพื้นที่สำนักงานเพิ่มขึ้น
บริษัทสาม บริษัท จรัญประกันภัย จำกัด (มหาชน) หรือ CHARAN รายงานผลการดำเนินงานไตรมาส 3 สิ้นสุดวันที่ 30 กันยายน 2558 บริษัทมีกำไรสุทธิขยับขึ้นมาอยู่ที่ 8.93 ล้านบาท หรือ 0.74 บาทต่อหุ้น เพิ่มขึ้น 178.53% จากงวดเดียวกันของปีก่อน 3.20 ล้านบาท หรือ 0.27 บาทต่อหุ้นเนื่องจากมีกำไรจากการรับประกันภัยเพิ่มขึ้น
บริษัทสี่ บริษัท ไทยประกันภัย จำกัด (มหาชน) หรือ TIC รายงานผลการดำเนินงานไตรมาส 3 สิ้นสุดวันที่ 30 กันยายน 2558 บริษัทมีกำไรสุทธิขยับขึ้นมาอยู่ที่ 20.52 ล้านบาท หรือ 0.87 บาทต่อหุ้น เพิ่มขึ้น 114.21% จากงวดเดียวกันของปีก่อน 9.58 ล้านบาท หรือ 0.41 บาทต่อหุ้น เป็นผลจากเบี้ยประกันภัยที่ถือเป็นรายได้สุทธิเพิ่มขึ้น
บริษัทห้า บริษัท เอส 11 กรุ๊ป จำกัด (มหาชน) หรือ S11 รายงานผลการดำเนินงานไตรมาส 3 สิ้นสุดวันที่ 30 กันยายน 2558 บริษัทมีกำไรสุทธิขยับขึ้นมาอยู่ที่ 92.19 ล้านบาท หรือ 0.15 บาทต่อหุ้น เพิ่มขึ้น 106.65% จากงวดเดียวกันของปีก่อน 44.61 ล้านบาท หรือ 0.08 บาทต่อหุ้น เป็นผลมาจากมีรายได้ค่าเช่าซื้อเพิ่มขึ้น
บริษัทหก ธนาคาร ซีไอเอ็มบี ไทย จำกัด (มหาชน) หรือ CIMBT รายงานผลการดำเนินงานไตรมาส 3 สิ้นสุดวันที่ 30 กันยายน 2558 บริษัทมีกำไรสุทธิขยับขึ้นมาอยู่ที่ 498.38 ล้านบาท หรือ 0.02 บาทต่อหุ้น เพิ่มขึ้น 81.27% จากงวดเดียวกันของปีก่อน 274.94 ล้านบาท หรือ 0.01 บาทต่อหุ้นสาเหตุหลักเกิดจากการเพิ่มขึ้นของรายได้ดอกเบี้ยสุทธิ รายได้ค่าธรรมเนียมและบริการสุทธิ และรายได้อื่นคือกำไรจากการดำเนินงานก่อนหักหนี้สงสัยจะสูญเพิ่มขึ้น
บริษัทเจ็ด บริษัท ศรีสวัสดิ์ พาวเวอร์ 1979 จำกัด (มหาชน) หรือ SAWAD รายงานผลการดำเนินงานไตรมาส 3 สิ้นสุดวันที่ 30 กันยายน 2558 บริษัทมีกำไรสุทธิขยับขึ้นมาอยู่ที่ 369.81 ล้านบาท หรือ 0.36 บาทต่อหุ้น เพิ่มขึ้น 64.90% จากงวดเดียวกันของปีก่อน 224.27 ล้านบาท หรือ 0.22 บาทต่อหุ้นเป็นผลมาจากการปล่อยสินเชื่อผ่านสาขาที่เพิ่มขึ้น
บริษัทแปด บริษัท สามัคคีประกันภัย จำกัด (มหาชน) หรือ SMG รายงานผลการดำเนินงานไตรมาส 3 สิ้นสุดวันที่ 30 กันยายน 2558 บริษัทมีกำไรสุทธิขยับขึ้นมาอยู่ที่ 214.02 ล้านบาท หรือ 0.96 บาทต่อหุ้น เพิ่มขึ้น 59.34% จากงวดเดียวกันของปีก่อน 134.32 ล้านบาท หรือ 0.60 บาทต่อหุ้น สืบเนื่องจากอัตราค่าสินไหมทดแทนซึ่งเป็นต้นทุนหลักลดลงอย่างมีนัยสำคัญจากการบริหารพอร์ตโฟลิโอของธุรกิจซึ่งดีขึ้น
บริษัทเก้า บริษัท เมืองไทย ลิสซิ่ง จำกัด (มหาชน) หรือ MTLS รายงานผลการดำเนินงานไตรมาส 3 สิ้นสุดวันที่ 30 กันยายน 2558 บริษัทมีกำไรสุทธิขยับขึ้นมาอยู่ที่ 220.05 ล้านบาท หรือ 0.10 บาทต่อหุ้น เพิ่มขึ้น 58.30% จากงวดเดียวกันของปีก่อน 139.01 ล้านบาท หรือ 0.09 บาทต่อหุ้นเป็นผลมาจากรายได้เพิ่มขึ้นจากการสาขาที่เพิ่มขึ้น และยอดปล่อยสินเชื่อเพิ่มขึ้น
บริษัทสิบ บริษัท ฐิติกร จำกัด (มหาชน) หรือ TK รายงานผลการดำเนินงานไตรมาส 3 สิ้นสุดวันที่ 30 กันยายน 2558 บริษัทมีกำไรสุทธิขยับขึ้นมาอยู่ที่ 64.40 ล้านบาท หรือ 0.129 บาทต่อหุ้น เพิ่มขึ้น 52.50% จากงวดเดียวกันของปีก่อน 42.23 ล้านบาท หรือ 0.084 บาทต่อหุ้น เป็นผลมาจากรายได้ดอกผลจากเงินให้กู้ยืมเพิ่มขึ้น
ทั้งนี้ เชื่อมั่นว่า ด้วยภาวะตลาดหุ้นยังขึ้นๆ ลงๆ แบบไร้ทิศทาง บริษัทที่มีผลการดำเนินงานที่โดดเด่นจะเป็นทางเลือกของนักลงทุนได้ในช่วงระยะสั้น หรือระยะยาวก็ตาม
มองว่า บริษัทดังกล่าวยังมีอนาคต จากผลการดำเนินที่ที่แข็งแกร่ง!
…
 
ตารางหุ้นกลุ่มธุรกิจการเงิน (SET) ที่มีกำไรสุทธิไตรมาส 3/58 เพิ่มขึ้นเกิน 50%
(หน่วย: ล้านบาท)